Pedagoģiski medicīniskajai komisijai **iesniedzamie dokumenti piemērotākās pamatizglītības programmas ieteikšanai no 1.līdz 6. klasei**:

**1.Vecāku/pilnvarotās personas iesniegums** (skat. Iesniegums piemērotas izglītības programmas noteikšanai), veidlapu var aizpildīt vienlaicīgi ar dokumentu iesniegšanu, uzrādot bērna dzimšanas apliecību un:

* + vecāka vai pilnvarotās personas personu apliecinošu dokumentu;
	+ pilnvaru, ja vecāki rakstiski pilnvarojuši personu, kura pārstāvēs bērna intereses komisijā, un pilnvarotās personas apliecinošu dokumentu;
	+ bāriņtiesas pilnvarojumu, ja bērnu uz komisiju pavada aizbildnis vai audžuģimene.
1. **Ģimenes ārsta slēdziens** par bērna vispārējo veselības stāvokli, norādot ziņas par bērna redzi un dzirdi.
2. **Dokumenti no izglītības iestādes - Informācija par izglītojamo komisijai** (skat. Izglītības iestādes informācija), izdota ne agrāk kā trīs mēnešus pirms komisijas sēdes un Individuālais izglītības plāns

**Atbilstoši traucējuma veidam papildus iesniedzamie dokumenti (ārstu speciālistu, psihologa slēdziens)** :

* + *ar valodas attīstības traucējumiem* – logopēda vai audiologopēda atzinums, izglītības vai klīniskā psihologa atzinums. Izglītojamiem ar izteiktiem un specifiskiem lasīšanas un rakstīšanas traucējumiem, kohleāro implantu, stostīšanās gadījumā – neirologa slēdziens, afāzijas ar epilepsiju gadījumā – psihiatra slēdziens (Ārstu slēdzienam jābūt izdotam ne agrāk kā trīs mēnešus pirms komisijas sēdes. Psihologa atzinumam jābūt izdotam ne agrāk kā gadu pirms komisijas sēdes, logopēda vai audiologopēda atzinumam jābūt izdotam ne agrāk kā trīs mēnešus pirms komisijas sēdes);
	+ *ar mācīšanās traucējumiem* – izglītības vai klīniskā psihologa atzinums, neirologa, psihiatra slēdzienam (Ārstu slēdzienam jābūt izdotam ne agrāk kā sešus mēnešus pirms komisijas sēdes. Psihologa atzinumam jābūt izdotam ne agrāk kā gadu pirms komisijas sēdes);
	+ *ar garīgās veselības traucējumiem* – izglītības vai klīniskā psihologa atzinums un psihiatra slēdziens (Ārstu slēdzienam jābūt izdotam ne agrāk kā trīs mēnešus pirms komisijas sēdes. Psihologa atzinumam jābūt izdotam ne agrāk kā gadu pirms komisijas sēdes);
	+ *ar garīgās attīstības traucējumiem, ar smagiem garīgās attīstības traucējumiem vai vairākiem smagiem attīstības traucējumiem -* izglītības vai klīniskā psihologa atzinums un psihiatra slēdziens, vairāku attīstības traucējumu gadījumā – dažādu ārstu – speciālistu slēdzieni (Ārstu slēdzienam jābūt izdotam ne agrāk kā sešus mēnešus pirms komisijas sēdes. Psihologa atzinumam jābūt izdotam ne agrāk kā gadu pirms komisijas sēdes);

Ņemot vērā bērna veselības stāvokļa izmaiņas, papildus iepriekš norādītajiem dokumentiem, **veselības stāvokļa precizēšanai** var iesniegt citu speciālistu slēdzienus, piemēram, izrakstus no stacionāra, rehabilitācijas iestādes, ABA terapijas speciālistu slēdzienus (to kopijas). **Izglītojamā sekmju izrakstus un liecību**, kā arī izglītojamā darba burtnīcas un viņa veiktos **pārbaudes darbus** matemātikā un dzimtajā valodā.

Pašvaldību komisiju kompetencē ir sniegt atzinumu par atbilstošāko speciālās pamatizglītības programmu izglītojamiem ar smagiem garīgās attīstības vai vairākiem smagiem attīstības traucējumiem no 1. līdz 9. klasei.